# Zsolnai Hédi; Zirner Hedvig

(Bp., 1924. nov. 29.– ): színésznő, énekesnő. Lakner Artúr gyermekszínházában játszott. A Zeneművész Szövetségnél mint előadóművész vizsgázott. Szólókoncertjein világlírát, népköltészetet, slágereket adott elő, valamint saját verseit, prózai írásait szólaltatta meg. 1945 után a Pódium Kabaré, 1948-ban a Medgyaszay Színház, Fővárosi Operettszínház, a Bizakodók nevű kabaréegyüttes, 1951-ben a Népvarieté, Kisvarieté, 1955-ben a Budapest Varieté, 1964-ben a Vidám Színpad tagja volt. 1965-ben Ausztriában, Németországban, Franciaországban szerepelt. Hazatérése után az Irodalmi Színpadon, a Thália Színházban lépett fel. 1977 óta Münchenben él. F.Sz. Dolly (Durant: Barbara); Bébé (Ábrahám P.: Bál a Savoyban); Paulette (Kemény E.: Fekete liliom). Könyve: Johanna a kocsmában (1989).