# jutalomjáték

olyan színielőadás, melynek jövedelme a társ. valamely tagját illeti meg mellékjövedelemként v. búcsúajándékként. A vezető színészek a 19. sz.-ban szerződésben köthették ki a jutalomjátékot, melyben az általuk választott, legnépszerűbb v. leghatásosabb szerepükben léptek színre. A színlapokon is meghirdetett jutalomjátékon a közönség is ajándékokkal, alkalmi versekkel kedveskedett a színésznek.