# Géczy Éva

(Bp., 1921. nov. 18.– ): táncosnő, balettpedagógus, koreográfus. Az Operaház balettiskolájában tanult, majd 1935–1971 között a társ. tagja volt, 1949 óta magántáncos, 1959-től gyakorlat- és próbavezető balettmester. 1969–1975 között Bonnban és Kölnben volt balettmester, majd 1976 óta a Fővárosi Operettszínház balettmestere. Tanított a SzAk-n, a Zak-n és a Honvéd Művészegyüttesnél is dolgozott 1961–1969 között. Komponált operabetéteket, mesebaletteket és ismeretterjesztő előadásokhoz történelmi és újabb társastáncokat. F.Sz. Cigánylány (Milloss A.: Petruska); Kocsmárosné (Harangozó Gy.: Csárdajelenet); Calliope (Milloss A.: Prométheusz teremtményei); Dorottya (Cieplinski); Aisa (Anyiszimova: Gajane). F.K. Csipkerózsika (1982).