# Lendvay Ferenc

(Bp., 1919. szept. 1.– ): rendező, színházigazgató. A SzAk elvégzése után katonai szolgálatra hívták. Pályáját 1944-ben Debrecenben kezdte, ezután Pécs, Szeged, Szolnok, Veszprém színházaiban volt rendező, főrendező. 1949-től a Nemzeti Színház rendezője, majd a veszprémi Petőfi Színház ig.-ja lett. 1956-tól a József Attila Színház főrendezője, 1964-től a Miskolci Nemzeti Színház ig.-ja volt, majd az Irodalmi Színpadhoz szerződött. 1969-től a Szegedi Nemzeti Színház ig.-ja, 1971-től 1974-ig a debreceni Csokonai Színház főrendezője, 1986-tól 1991-ig, nyugalomba vonulásáig a kecskeméti Katona József Színház ig.-ja volt. Nevéhez fűződik több m. dráma ősbemutatójának megrendezése. Jászai Mari-díjas (1956), érdemes művész (1985). F.R. Heltai J.: A néma levente; Miller: A salemi boszorkányok; Németh L.: Nagy család, Csapda; Tolsztoj–Piscator: Háború és béke; Dürrenmatt: A fizikusok; Sándor I.: Tiszaeszlár; Sarkadi I.: Elveszett paradicsom; Szabó M.: Kiálts, város!; Schiller: Stuart Mária.