# Nemcsák Károly

(Mocsolyás-telep, 1957. ápr. 25.– ): színész. A Miskolci Nemzeti Színház díszletező munkása volt egy esztendeig. A SzAk elvégzése után 1981-től a Szegedi Nemzeti Színház tagja, 1982-től 1986-ig a zalaegerszegi Hevesi Sándor Színházban játszott, majd három évadot a Radnóti Színpadon töltött. 1989-től 1991-ig a Nemzeti Színház művésze. 1991 óta a Budapesti Kamaraszínházban szerepel. Rusztikus, erőteljes alkata főként drámai főszerepek eljátszására teszi alkalmassá. A televízió gyakran foglalkoztatja. 1992-ben Jászai Mari-díjat kapott. F.Sz. Rómeó (Sh.: Rómeó és Júlia); Csongor (Vörösmarty M.: Csongor és Tünde); A királyfi (Balázs B.: A fából faragott királyfi); Baal (Brecht); Liliom (Molnár F.); Silviani (Knoblauch: A faun); Kanta (Csemer G.–Szakcsi Lakatos B.: Cigánykerék).