# Lengyel Gizi

(?, 1903. nov. 1.–Bp., 1984. aug. 3.): színésznő, a Terézkörúti Színpad híres komikája. Nagyváradon lépett először színpadra, onnan szerződtette Jób Dániel a Vígszínházhoz. Itt karakterszerepeket játszott. Férje Dénes György volt. 1937-től a Royal Színház, 1943–44-ben az Új Magyar Színház tagja; 1949-től a Kamara Varieté, a Budapest Varieté kabaréműsoraiban játszott: Laroche grófnő (Szőke Szakáll: VIII. Albert); Mici (Nádasi L.–Rejtő J.: Szökik a ruha). Élete utolsó éveit a Jászai Mari Színészotthonban töltötte. F.Sz. Klári (Vaszary G.: Udvarolni felesleges); Vali (Katscher: Gyertyafénynél); Colette (Létraz: Pillanatfelvétel).