# Takáts Emőd

(Komárom, 1942. dec. 26.– ): színész, rendező, színházigazgató. 1974-ben szerzett oklevelet a prágai színiakadémián. 1963–1969 között színész, 1973-tól rend., 1977-től 1979-ig műv.-i vez., 1979-től 1990-ig a komáromi Magyar Területi Színház ig.-ja. A színiakadémia előtt kisebb epizódszerepeket is játszott. Munkája során főleg a kortárs szerzők darabjait részesíti előnyben, és általában a realista rend.-i eljárásokat alkalmazza. Sok szlovákiai m. szerző és szlovák drámaíró művét állította színpadra. F.Sz. Escalus (Sh.: Rómeó és Júlia); Gorey (Miller: A salemi boszorkányok); Frangepán (Háy Gy.: Isten, császár, paraszt). F.R. Brecht: Carrar asszony puskái; Sh.: Coriolanus; Katona J.: Bánk bán.