# Sajti Sándor

(Szolnok, 1932. ápr. 18.– ): táncos. 1951–1956 között a Honvéd Művészegyüttes táncosa, 1957–1978 között az Állami Népi Együttes előadója. Szólószerepet táncolt Rábai Miklós A kisbojtár és Tiszavirág c. táncaiban, ill. Létai Dezső Kunsági pásztorbotoló és Katonadal c. táncaiban. Felkészültsége főleg a belső fűtöttséget igénylő, ízes és dinamikus lírai szerepkörökre predesztinálta. Szakmai nyugdíjazása után amatőr egy.-eknél vállalt vezető és betanító feladatokat. Liszt Ferenc-díjas (1973).