# Népligeti Színkör

(1904–1947): 1904 tavaszán nyílt krajcáros színház a Népligetben. Első tulajdonosa és ig.-ja Berger (Hegyi) Sándor volt, aki már 1904 júliusában átadta a vállalkozást Micsey F. Györgynek és feleségének, Bácskay Julcsának. Micsey halála után felesége egyedül vezette tovább a színházat. A színkör beilleszkedett a Népligetben kialakított szórakozóhelyek sorába. Műsorán paródiák (Urai Dezső–Róz Rezső: Jónás vigéc), bohózatok (Adorján László–Fodor Aladár: Az őrmester úr), operettek (László Jenő: A királyné huszárja) szerepeltek. 1942. aug. 8–9-én itt mutatták be Moliere B. János vásári hangvételű fordításában Molière Georges Dandin c. komédiáját Duda Gyuri házassága avagy Maradj az ülőkéden címmel. A főbb szerepekben Major Tamás, Gobbi Hilda, Szendrő József, Pataki Jenő lépett fel.