# Nyilvay Irma

(?, 1844. ?–Bp., 1909. szept. 10.): színésznő. 1866-ban Aradon Follinus Jánosnál kezdte pályáját. 1870 és 1873 között Kassán játszott Latabár Endrénél. Debrecenben 1876–1881 között Blaha Lujza szerepeit játszotta nagy sikerrel. Szabó Endrével együtt mint a „debreceni Blaha–Tamássy páros”-t emlegették. 1891-ben visszavonult. F.Sz. Finum Rózsi (Tóth E.: A falu rossza); Erzsike (Csepreghy F.: Sárga Csikó); Biróné (Gaál I.: Peleskei nótárius); Boccaccio (Suppé); Szép Heléna (Offenbach).

M.A. 1866–1870: Arad; 1870–73: Kassa; 1873–74: Szeged; 1875: Nagy Lujza; 1876 nyara: Sztupa Andor; 1876. ősz–1881. tavasz: Debrecen; 1881–82: Csóka Sándor, 1883–84: Aradi Gerő; 1884?: Krecsányi Ignác; 1883: Népszínház (m. v.); 1889–1891: Debrecen.