# Rafael Márta

(Bp., 1926. febr. 26.– ): színésznő, énekesnő. Budanovits Mária, Makay Margit és Lehotay Árpád magántanítványa volt. 1946–47-ben a Víg, 1947–48-ban a Magyar Színház szerződtette. Énekelt a Magyar Rádióban, 1953-ban a Honvéd Művészegyüttes szólistája lett. 1957-ben fellépett a Miskolci Nemzeti Színházban is. 1960-ban az akkori Német Demokratikus Köztársaságba települt, és a berlini Metropol Theaterben, Lipcsében és Rostockban szerepelt. A német televízióban és rádióban zenei műsorok vezetőjeként is bemutatkozott. F.Sz. Peggy (Huxley: Most vagy soha); Darimonde Odette (Kálmán I.: Bajadér); Dolly (Herman: Helló, Dolly!).