# Solymosi Tamás

(Bp., 1971. jan. 14.– ): táncos. Az ÁBI-ben 1990-ben szerzett balettművész diplomát, de már utolsó éves növendékként a holland Nemzeti Balett ösztöndíjasa volt. Azóta is az egy. tagja. 1991-től szólistája. Jó klasszikus technikájú, lírai alkatú művész, aki az Operaházban is fellép vendégként. A lausanne-i Balettverseny bronzérmese (1988). F.Sz. Jézus (Fodor A.: A próba); Crassus (Seregi L.: Spartacus); Desiré (Róna V.: Csipkerózsika); Herceg (Bowen: Hamupipőke); Tybalt, Rómeó (R. van Dantzig: Rómeó és Júlia); főszerep (Manen: Adagio Hammerklavier); főszerep (Fokin: A rózsa lelke, Chopiniana).