# Demjén Gyöngyvér

(Bp., 1940. máj. 26.– ): színésznő. A SzAk elvégzése óta vidéki színházak tagja. 1962-től 1964-ig a győri Kisfaludy Színházban játszott, 1964–69-ben pedig a Szegedi Nemzeti Színházban. 1969 óta a veszprémi Petőfi Színház művésze. Szerepei között megtalálhatók a m. és világ drámairodalmának fontos nőalakjai, amelyeket erőteljes vonásokkal formál meg. 1988-ban Jászai Mari-díjat kapott. Több filmben szerepelt. F.Sz. Cherubin (Beaumarchais: Figaro házassága); Mása, Irina (Csehov: Három nővér); Cleopatra (Shaw: Caesar és Cleopatra); Erzsébet (Madách I.: Csák végnapjai); Rhédey Eszter (Móricz Zs.: Úri muri); Elmira (Molière: Tartuffe); Paula (Örkény I.: Macskajáték).