# Turi Elemér; Turgonyi

(Mezőtúr, 1874. ápr. 3.–Bp., 1944. jún. 21.): színész, rendező, színházigazgató. 1893-ban Krecsányi Ignác társ.-nál kezdte pályáját, s éveket töltött itt (1902–03, 1905–08). 1903–1905 között a Király Színház tagja volt. 1908–09-ben Kövessy Albert társ.-ához került. 1909–10-ben a Városligeti Színkör rend.-jeként működött. 1911–1913 között a soproni színház élén állt, de csődbe jutott. Harcolt az I. világháborúban. 1918-ban a Katonaszínészek Szövetségének elnöke lett. 1919 szept.-ében a Várszínház helyettes ig.-ja és rend.-je volt. 1924–25-ben a Magyar Színházban szerepelt. 1925-ben a Művész Színpad vezetőségének tagja lett. 1925 okt.-ében nyugdíjba ment, de néhányszor még szerepelt bp.-i színházakban. 1928-ban megalakította a Nyugdíjas Színészek Egyesületét. Az Országos Színészegyesületben is tevékenykedett. Szerepelt filmen és rádióban. F.Sz. Rafael (Heijermans: Gettó); Ocskay brigadéros (Herczeg F.); A férj (Molnár F.: A vörös malom).