# Németh László

(Konyár, 1945. szept. 21.– ): színész. 1980-ban a SzAk elvégzése után Győrbe szerződött. 1981-től a kecskeméti Katona József Színházban, 1984-től a Vígszínházban, 1987-től a debreceni Csokonai Színházban játszott. 1989-től az egri Gárdonyi Géza Színház tagja volt, 1991 óta szabadfoglalkozású színművész. F.Sz. Eddie Carbone (Miller: Pillantás a hídról); Iljikin (Erdman: A mandátum); Tiptopp (Csokonai V. M.: Özvegy Karnyóné).