# Reischl-ház

alkalmi színházépület Budán. A hajóhíd budai hídfőjénél állt és alkatrészek tárolására használták. A mai Várkert Kioszk helyén lévő faépületet Reischl Gáspár alakíttatta át nyári színházzá, amely kb. 500 nézőt fogadott be. A 19. sz. elején bontották le. M. nyelven először 1784. okt. 15-én játszottak benne német színészek, majd 1792 és 1796 között az első m. társ. játszóhelye volt. Itt mutatták be pl. Bessenyei György A filozófus c. vj.-át (1792) és az első m. énekesjátékot, a Pikkó herceg és Jutka-Perzsit (1793).