# Kássa Melinda

(Bp., 1930. jan. 18.– ): bábszínésznő, rendező. 1958-ban végzett az Eötvös Loránd Tudományegyetem Bölcsészettudományi Karán. 1960-ban, a Bábstúdió befejezése után az Állami Bábszínházhoz szerződött. 1992-től a Kolibri Színház tagja. Kísérletező kedvéről ismert sokszínű karakterszínész. F.Sz. Louhi (Koczogh Á.: Kalevala); Misi Mókus (Tersánszky J. J.–Kardos G. Gy.: Misi Mókus vándorúton); Fa királyfi (Bartók B.: A fából faragott királyfi); Loncsos kutya (Hárs L.: Ludas Matyi); Mostoha (Gabbe–Tóthfalusi I.: Hamupipőke). F.R. Tarbay E.: Profán misztérium (Betlehemes passiójáték).