# Czakó Gyula

(Bp., 1881. aug. 1.–Bp., 1919. júl. 30.): színész, rendező. A SzAk-ra járt. 1901–02-ben Temesvárott, 1903–1905 között Szegeden, 1905-től 1908-ig Kecskeméten, 1908–1910 között Miklósy Gábor társulatában, 1910–11-ben Győrött, 1911–1913 között Nyitrán, 1913–14-ben Debrecenben, 1915–16-ban Temesvárott játszott. 1916-tól a Király Színház főrend.-je volt haláláig. Epizódszerepeket játszott. F.Sz. Csató (Molnár F.: Doktor úr); Duzzog (Vörösmarty M.: Csongor és Tünde); Cunningham (Jones: Gésák). F.R. Kálmán I.: A csárdáskirálynő; Fall: Sztambul rózsája; Lehár F.: A pacsirta; Szirmai A.: Gróf Rinaldó.