# Magyar Művészek Klubja (São Paulo, Brazília)

1955. febr. 3.-án alakult 22 alapító taggal. A klub a helyi művészek, festők, színészek, zenészek, írók, újságírók munkáját hangolta össze és támogatta. Vezetőségében időnként színészek is részt vettek, pl. Somkuthy Dezső, Kutasi Kovács Lajos, Thury Gizella, később Eszenyi Olga és mások. Irodalmi és operaesteket, színielőadásokat szerveztek. 1955. aug. 6–7.-én tartották az első színielőadást Régi szép Budapest c., dec. 3–4.-én a másodikat Budapesti rapszódia c. 1956. júl. 23-án vitaestet szerveztek Kell-e állandó magyar színház és milyen legyen az? tematikával. 1956. júl. 7-én ősbemutatóra került sor: Betnár Béla Lebegő emberek c. háromfelvonásos színművét Eszenyi Olga rendezésében adták elő. 1959-ben a klub beolvadt az 1950-ben alapított Brazil–Magyar Kultúregyesületbe.