# Réthely Ödön

(Pápa, 1881–Kolozsvár, 1951. okt. 20.): színész. A SzAk látogatása után, 1908-ban kezdte pályáját Eperjesen, 1915-ig bonviván volt különböző vidéki társ.-okban. Janovics Jenő hívására Kolozsvárra szerződött és élete végéig a társ. tagja maradt. 1942-ben örökös tag lett. Drámai szerepekben kerülte a külsőséges eszközöket, játékát mély átélőképesség, jellemformáló erő és bensőségesség jellemezte. Operettekben és operákban is nagy sikereket aratott. Sűrűn foglalkoztatta a századeleji kolozsvári filmgyár is. F.Sz. II. Endre, Petur, Tiborc (Katona J.: Bánk bán); Baracs (Szirmai A.: Mágnás Miska); Tybalt (Sh.: Rómeó és Júlia); Horatio (Sh.: Hamlet); Göndör Sándor (Tóth E.: A falu rossza); Szatyin (Gorkij: Éjjeli menedékhely).