# Kápolnai Irén; Grabits

(Bp., 1875. márc. 22.–Bp., 1912. szept. 13.): színésznő. Füredi Károlynál lépett színpadra 1892-ben. Előtte sokat szerepelt a Feld Mátyás gyermekszínházában. 1896-ban fellépett Kassán és Szolnokon. 1897-ben az óbudai Kisfaludy Színház tagja volt, majd 1899–1906 között a Népszínházban működött. 1909-ben még fellépett a Thália Társasággal. Naiva és táncos szubrett szerepeket kapott. Kedves lényével főként angol táncos operettekben, de drámai és énekes játékokban is sikerrel szerepelt. F.Sz. Abigail (Goldfaden: Sulamith); Susanne (Ohnet: A vasgyáros); Metella színésznő (Offenbach: Párizsi élet).