# Csongrádi Kata

(Bp., 1953. máj. 18.– ): színésznő. A SzAk musical-osztályának elvégzése után 1974-tól 1989-ig a Fővárosi Operettszínház művésze. 1990 óta a Mikroszkóp Színpad tagja. Operettekben, musicalekben kamatoztatja kellemes énekhangját, tánctudását. Lemezei jelentek meg és írással is foglalkozik. F.Sz. Consuela (Bernstein: West Side Story); Zsuzsanna (Madarász I.: Zsuzsanna és a vének); Lois-Bianca (Porter: Csókolj meg, Katám!); Anna (Burkhard: Tűzijáték); Csík Ilona (Vészi E.: A sárga telefon); Kávéfőzőnő (Karinthy F.: Dunakanyar); Panni (Huszka J.: Mária főhadnagy); Ida (ifj. J. Strauss: A denevér); Chava (Bock: Hegedűs a háztetőn). F.M. Millió rózsaszál (1978); Nem boszorkányság (1991).