# Pogány György

(Bp., 1952. ápr. 27.– ): színész. 1975-ben végzett a SzAk-n. 1975-től 1978-ig a Pécsi Nemzeti, 1978-tól 1985-ig a szolnoki Szigligeti, 1985-től 1987-ig a zalaegerszegi Hevesi Sándor, 1987-től 1991-ig a veszprémi Petőfi, az 1991–92-es évadban a Pécsi Nemzeti Színház tagja volt, azóta szabadfoglalkozású művész. Hősszerelmes színész, akinek van érzéke az ironikus humor iránt is. F.Sz. Ottó (Katona J.: Bánk bán); Nick (Albee: Nem félünk a farkastól); Artur (Mrożek: Tangó); Happy (Miller: Az ügynök halála); Jerry Ryan (Gibson: Libikóka). Önálló estje: Itt vagyunk (Hullan Zs.-val).