# Forgách József

(Ózd, 1941. szept. 11.– ): táncos, balettmester, főiskolai tanár. Az ÁBI-ben 1959-ben szerzett balettművész diplomát. 1959-ben lett az Operaház tagja, 1970–1985 között magántáncosa. Balettmesterként 1965–1972 között az Állami Népi Együttesben működött, az Operaházban 1978–1985 között volt próbavezető balettmester. Az 1982–83-as évadban Maurice Béjart egy.-énél, A XX. Század Balettjénél dolgozott, ugyancsak mesterként. 1972-től az ÁBI tanára, 1990-től főiskolai tanár. Rendkívül virtuóz forgás- és ugrástechnikával rendelkező demi-karakter táncos. A Várnai Balettverseny ezüstérmese (1964). Liszt Ferenc-díjas (1970), érdemes művész (1978). F.Sz. Paraszt pas de deux (Lavrovszkij: Giselle); Fabáb (Seregi L.: A fából faragott királyfi); Kék madár (Petipa: Csipkerózsika); Alain (Ashton: A rosszul őrzött lány); Ámor (Seregi L.: Sylvia); Udvari bolond (Messzerer: A hattyúk tava); Nurali (Zaharov: A bahcsiszeráji szökőkút).