# Ágotai Ferenc

(Kunágota, 1860–Bp., 1929. júl. 21.): színész. 1888-ban kezdte a pályát Balogh Árpád társ.-ában. Prózában és operettben egyaránt szerepelt, de leginkább komikusként ért el sikereket. F.Sz. Moulinet (Ohnet: Vasgyáros); Dragotin Péter (Lehár F.: Cigányszerelem). Felesége: Thurzó Margit (Bp., 1887. jan. 12.–?): színésznő. 1907-ben kezdte a pályát, majd férjével együtt szerepelt.

M.A. 1888–94: Balogh Árpád; 1894–98: Monori Sándor; 1899: Mezei Béla; 1900: Kunhegyi Miklós, Mezei Béla; 1901–1904: Monori Sándor; 1904–1907 és 1909–11: Mezei János; 1907: Szabados László; 1908: Polgár Béla; 1915–19, 1922: Miklósy Gábor.