# stagione

(olasz): évadonként újraszerveződő színtárs., amelynek nincs saját állomáshelye, és így a színházi szempontból ellátatlan területek bármely helységében játszhat. A rendszer Olaszországban épült ki, de az USA-ban, Svájcban és Németországban is működtek hasonló társ.-ok. Mo.-on stagione volt Alapi Nándor Országos Kamara Színháza (1924–1933), Szentiványi Béla Országos Művész Színháza (1928–1933). A Színművészeti Kamara 1939-ben országossá akarta tenni a rendszert, de történelmi feltételek híján a kísérlet kudarcot vallott. A II. világháború után stagioneként működött a Gördülő Opera és az Állami Faluszínház is.