# Orosz Helga

(Bp., 1961. aug. 9.– ): színésznő. Amatőr színjátszóként kezdte pályáját. Két évig logopédiát tanult a Gyógypedagógiai Főiskolán, majd a Nemzeti Színház stúdiójának növendéke volt. 1986-ban végezte el a SzAk-t, és a Madách Színház tagja lett. 1987-től 1990-ig a nyíregyházi Móricz Zsigmond Színházban játszott, egy évig a József Attila Színház művésznője volt. 1991-től szabadfoglalkozású művésznő. Drámai hősnőket, naivákat egyaránt sikerrel alakít. F.Sz. Lujza (Schiller: Ármány és szerelem); Emily Webb (Wilder: A mi kis városunk); Eliz (Molière: A fösvény); Júlia (Sh.: Rómeó és Júlia).