# Lévai Sándor

(Balassagyarmat, 1930. aug. 3.– ): bábszínész, báb- és díszlettervező. Az Iparművészeti Főiskola díszlettervező szakán tanult Oláh Gusztáv, Bod László tanítványaként 1949–1954 között. 1954-ben az Állami Bábszínház díszlettervezője lett. Két év után a győri Kisfaludy Színház bábszínésze és tervezője, ahol több szerepet is eljátszott, pl. a Jánoz vitéz címszerepét. 1958-ban ismét az Állami Bábszínház bábszínésze és tervezője lett. 1960 óta a televízió báb- és díszlettervezője. A „Süsü sárkány” ismert figura alkotója. Aktívan részt vesz a Magyar Képzőművészek, a Színművészeti, a Film- és Tévéművészek Szövetségének munkájában. Elnökségi tagja az UNIMA-nak és a Bábjátékosok Egyesületének. F.T. Rejtő J.–Szilágyi D.: A szőke ciklon; Mészöly M.: Árgyilus királyfi; Fazekas M.: Lúdas Matyi.