# Szabó Zsuzsa

(Pécs, 1962. máj. 12.– ): bábszínész, báb- és díszlettervező. 1982-ben végezte el a Bábstúdiót. 1981–89-ben a pécsi Bóbita Bábszínház tagja volt. Ezután önálló műsorokat készített. Új óvodai bábjátékmódszertant is kidolgozott. Jelenleg is bábozik, főleg karakterszerepeket alakít. A Bóbita Bábszínház vendégtervezője. 1989-ben a pécsi Kisgalériában, 1990-ben Keszthelyen volt önálló kiállítása. F.Sz. Boszorka kislány (Balázs B.–Híves L.: Hétkirályfi); Pösze egér (Csukás I.: Ágacska). F.T. Kästner: Május 35.; Bringsvaerd: Hatalmas színrabló; Haller J.: Boszorkányos szülinap.