# Fehéregyházi Tibor

(Bp., 1932. febr. 14.– ): színész. Gyerekszínészként tűnt fel 1945 után a Magyar Rádióban. Szerepelt a Nemzeti Színházban, a Pódium Kabaréban. Németh Antal Madách-filmjében is játszott, majd később Keleti Márton: Az élet hídja c. filmjében Tóni szerepét kapta. 1951–1956 között végezte el a SzAk-t; főiskolásként számtalan szerepet eljátszott a bp.-i színházakban. Capek Fiaim c. darabjában Bulla Elma partnere volt. 1956 végén Nyugatra távozott. Olaszország után Kanadába került. Montrealban rend.-i szakot végzett 1963–1965 között. 1965-től különböző angol nyelvű kanadai színházak színésze vagy műv.-i vez.-je volt. Jelenleg a Persephone Színház (Saskatoon) ig.-ja. Többször szerepelt filmben, tvj.-ban és a rádióban.