# Kisfalussy Bálint

(Ip, 1939. okt. 16.– ): színész. A marosvásárhelyi Szentgyörgyi István Színművészeti Intézetben végzett 1962-ben, és a szatmári Északi Színházhoz szerződött. Eleinte lírai szerepeket játszott, majd egyre jobban kibontakozott frappáns jellemformáló készsége. Sokoldalú színházi ember, nemcsak alakításaival tűnik ki, hanem rendez, dalszöveget ír és zenét is szerez. Gyakran lép fel a bukaresti, később a bp.-i rádióban és televízióban is. F.Sz. Liliomfi (Szigligeti E.); Lucentio (Sh.: A makrancos hölgy); Horgasujjú Jakab (Brecht–Weill: Koldusopera); Sándor (Kányádi S.: Ünnepek háza); Bubnov (Gorkij: Éjjeli menedékhely); Gérard (Székely J.: Hugenották).