# Hubay Gusztáv; Klinger

(Cegléd, 1825. jan. 27.–Újpest, 1908. márc. 9.): színész, igazgató. Beke Istvánnál lett színész Cegléden 1843-ban. Részt vett a szabadságharcban. Fiatal korában drámai, később apaszerepeket játszott, különösen parasztfigurákban voltak kitűnő alakításai. 1857-től kezdve sikeres ig. volt. Jól szervezett, komoly erőkkel rendelkező társ.-okat vezetett az ország nagyobb városaiba. Pozsony, Győr, Szeged, Arad, Brassó, Szabadka, Miskolc, Losonc voltak – többek között állomásai. Pályáját a század utolsó éveiben hagyta abba. Később csak néhány fős társulattal járta a kisebb vidéki városokat. F.Sz. Bánk bán (Katona J.); Edgar (Sh.: Lear király); Feledi Gáspár (Tóth E.: A falu rossza); Zsiga (Szigligeti E.: Cigány); Mukányi (Csiky G.).

M.A. 1843: Csabay Pál, Demjén Mihály, Pázmán Mihály, Szabó József, id. Bács Károly, Nyíri György; 1849: Havi Mihály, Szabó József; 1851: Hetényi József; 1855–56: Szabó József; 1875: Némethyné; 1886: Jakabffyné. Igazgatóként: 1857: Kecskemét, Pozsony, Eger; 1861: Győr; 1862: Szeged, Győr; 1863–65: Nagybánya, Dés, Marosvásárhely, Brassó, Nagyszeben, Déva; 1865: Arad; 1866: Máramaros, Győr; 1867, 1869: Szabadka; 1870: Kecskemét; 1871–72: Miskolc, Szatmár; 1873: Máramaros, Arad; 1874: Szeged; 1876: Nagybánya; 1877: Besztercebánya; 1878: Nyíregyháza; 1879: Losonc; 1880: Rimaszombat; 1881: Érmihályfalva; 1882: Nagykikinda; 1883: Dunaföldvár; 1885: Alsódabas, Szekszárd; 1887: Kunszentmárton; 1888: Szombathely; 1889: Trencsén; 1890: Szekszárd; 1891: Kőszeg.