# Flórián Antal

(Szamosújvár, 1939. okt. 24.– ): színész. 1965-ben végezte el a marosvásárhelyi Szentgyörgyi István Színművészeti Intézetet, és a kolozsvári Állami Magyar Színház tagja lett. 1971–1974 között a Békés Megyei Jókai, 1974-től 1978-ig a kaposvári Csiky Gergely, majd öt évadot a kecskeméti Katona József Színházban játszott. 1983 óta a Szegedi Nemzeti Színház művésze. Alakításaira a groteszk hangvételű szerepformálás jellemző. Több filmben is szerepelt. F.Sz. Jemeljanov (Katajev: A kör négyszögesítése); Florindo (Goldoni: A hazug); Tartaglia (Gozzi: A szarvaskirály); Rinaldo (Modugno: Rinaldo harcba megy); Bubnov (Gorkij: Éjjeli menedékhely); Karenin (Tolsztoj–Sándor J.: Anna Karenina); Toni (Goldoni: Csetepaté Chioggiában).