# Posonyi Alajos

(?, 1806–Szilágysomlyó, 1870. jún. 28.): színész, színigazgató. 1833-ban Fejér Károly társ.-ánál Zilahon volt szerződésben. Legközelebb 1836-ban ugyanennél a társ.-nál játszott Nagyváradon. 1839 tavaszán Szegeden a Keszi–Kőrösi–Pergő-együttesben szerepelt. 1848-tól Erdélyben vezetett kis társ.-ot. A szabadságharc alatt honvédfőhadnagy volt. 1853–54-ben Fogarason, Déván, Szászvárosban, 1854–55-ben Désen, 1858 elején Kézdivásárhelyen, 1859–60-ban Tordán, 1863 elején Szegeden játszott Láng Boldizsárnál. Utolsó igazgatója Szegedi Mihály volt. Példaképének Pengő Celesztint tartotta. F.Sz. Az öreg Moor (Schiller: Haramiák); Hartburgi herceg (Spiess H. K.: Árulás és szerelemféltés). – Felesége, Pivári Anna, (?, 1816–1906) akivel már 1836-ban együtt játszott, 1835. szept. 6-án lépett először a színpadra. Drámai hősnőket szeretett alakítani, de tehetsége inkább a társalgási szerepekhez volt. – Nevelt lányukat, Pozsonyi Júliát Csóka Sándor igazgató vette feleségül.