# Petrik Pál

(Szabadka, 1916. máj. 20.– ): díszlettervező. Címfestőnek tanult, majd a belgrádi Képzőművészeti Akadémián végzett. 1957-től 1978-ig, nyugdíjba vonulásáig, a Szabadkai Népszínház díszletfestője, majd díszlettervezője. A díszletek tervezésénél inkább festői, mint architektonikus eszközökkel dolgozott. F.T. Madách I.: Az ember tragédiája; Katona J.: Bánk bán; Deák F.: Áfonyák; Háy Gy.: Mohács; Williams: Az iguána éjszakája.