# Izsáky Margit

(Bp., 1899. máj. 29.–?): 1917 szept.-ében kezdte pályáját és 1923-ig Janovics Jenő kolozsvári társ.-ának drámai színésznője volt. 1928-ban Nagyváradon találjuk. Főként lírai szerepeket alakított változatosan, empátiával és megkapó kifejezőerővel. A krónikák fejlett stilizáló készségét emelik ki. „A naturalista színész egy meglévő valóságot másol – mondja alakítását látva, egyik méltatója – a stilizáló színpad és a stilizáló színész egy lehetséges életet teremt.” F.Sz. Melinda (Katona J.: Bánk bán); Timea (Jókai M.: Az aranyember); Júlia (Sh.: Rómeó és Júlia); Évike (Földes I.: Lányom); Ophélia (Sh.: Hamlet); Margit (Goethe: Faust); Puck (Sh.: Szentivánéji álom); Dorine (Molière: Tartuffe).