# Versényi Ida

(Sülelmed, 1921. febr. 10–bp., 1992. ápr. 21.): színésznő, rendező, színészpedagógus. 1944-ben végezte el a Zak-t. 1941–45-ben kolozsvári, 1946–48-ban szegedi, 1948–49-ben debreceni színész volt. Az utóbbi helyen rendezett először, így került a Nemzeti Színházba segédrend.-nek, játékmesternek. Három évig a Fővárosi Operettszínház tagja. 1957-től a Szegedi Nemzeti Színház rend.-je. Főként opera- és operettelőadásokat rendezett. 1952-től a SzAk zenés mesterség tanára, egyetemi docense. Munkásságát 1962-ben Jászai Mari-díjjal, 1972-ben érdemes művész kitüntetéssel ismerték el. F.Sz. Hyppolita (Sh.: A szentivánéji álom); Goneril (Sh.: Lear király). F.R. Kodály Z.: Háry János; Csajkovszkij: Anyegin; Offenbach: Hoffmann meséi; Shaw: Pygmalion; Verdi: Nabucco; Bródy S.: A tanítónő; Beethoven: Fidelio; Donizetti: Szerelmi bájital; Bellini: Norma; Borogyin: Igor herceg; Bizet: Carmen.