# Kozák László

(Szil, 1913. máj. 20.– ): színész. Az Országos Színészegyesület színésziskolájának elvégzése után 1938-ban a Magyar Színházhoz került. Több vidéki társulatban, 1941-ben Kassán, Szabadkán, Nagyváradon, Szegeden lépett fel, majd 1947-ben a Belvárosi Színházban játszott. Ezután a Petőfi, a Jókai, A Magyar Néphadsereg és a Madách Színház tagja volt. Jelenleg a Vígszínház művésze. Jászai Mari-díjas (1957), érdemes művész (1986). F.Sz. Voss detektívfelügyelő (Dürrenmatt: A fizikusok); Józsi (Sarkadi I.: Szeptember); V. Frank (Dürrenmatt); Anarchista vezér (Visnyevszkij: Optimista tragédia); Murray (Simon: Furcsa pár); Szűcs (Szakonyi K: Adáshiba); Nyolcas, házmester (Eörsi I.: Hordák).