# díszelőadás

ünnepélyes alkalomból (egyházi, állami ünnep, az uralkodóház családi évfordulói, kulturális évfordulók, a színház v. egyes színésze jubileuma stb.) fényes keretek között (a színház és a nézőtér kivilágításával, a szcenikai lehetőségek maximumának biztosításával, alkalmi prológus, zenemű, ünnepi beszéd stb. beiktatásával), az alkalomnak megfelelően meghívott, válogatott közönség jelenlétében tartott előadás, melyen többnyire az alkalomhoz tematikusan kapcsolódó műsordarab, az adott esemény tiszteletére színpadi művek részleteiből összeállított v. szerkesztett műsor, ritkábban új színpadi mű kerül színre.