# Dobos Imre

(Marosvásárhely, 1941. márc. 22.– ): színész. A marosvásárhelyi Szentgyörgyi István Színművészeti Intézetben végzett 1966-ban. Huszonkét évig Sepsiszentgyörgyön játszott. 1988-ban a nagyváradi társ.-hoz szerződött. Karakterszerepek sokaságában lépett fel. F.Sz. Duka (Tamási Á.: Csalóka szivárvány); Tiborc (Katona J.: Bánk bán); Brînzovenescu (Caragiale: Az elveszett levél); Pompás Gedeon (Sütő A.); Torzsa (Tamási Á.: Boldog nyárfalevél).