# Beleznay Unger István; Beleznai Unger

(Szatmárnémeti, 1902. febr. 5.–Miskolc, 1963. okt. 14.): színész, rendező, színházigazgató. Az Országos Színészegyesület színiiskoláját végezte el 1922-ben. Szinte egész életét vidéken töltötte. 1922–1924 között Debrecenben, 1924–1926 között Pozsonyban, 1929–30-ban Újpesten, 1930–31-ben ismét Debrecenben, 1932–33-ban Pécsett, 1933–34-ben a Magyar Színházban, 1934–35-ben Kecskeméten, 1935–1937 között Székesfehérvárott, 1937-től a Pódium Kabaréban játszott. 1939-től 1942-ig ún. cseretárs.-ot vezetett. 1942-től 1947-ig a debreceni Csokonai Színház élén állt. 1951-től 1961-ig Miskolcon, 1961–1963 között Békéscsabán volt színész és rend. Bonvivánként kezdte színészi pályáját, de prózai jellemszerepekben is kitűnt. Társ.-ait kiváló erőkből szervezte. A vidék egyik legjelentékenyebb ig.-ja és rend.-je volt. F.Sz. Daniló (Lehár F.: A víg özvegy); Edgar (Strindberg: Haláltánc); Foster ezredes (Vailland: Foster ezredes bűnösnek vallja magát). F.R. Maeterlinck: Monna Vanna; ifj. J. Strauss: A cigánybáró; Shaw: Warrenné mestersége; Kálmán I.: A csárdáskirálynő.