# Beness Ilona

(Bp., 1889. jún. 10.–Kolozsvár, 1971): színésznő. 1908-ban iratkozott be a SzAk-ra, és egy évvel később már Krémer Sándor szamosújvári társ.-ában, majd különböző egy.-ekben játszott. 1914-től az Uher és Star filmgyárhoz szerződött, később a Frontszínházban, a terézvárosi Kabaré Színházban, a nagyváradi Vigadó Varietében lépett fel. 1919-től a nagyváradi Szigligeti Színház, 1928-tól a kolozsvári Magyar Színház tagja volt. 1942-ben örökös tag c. tüntették ki. 1945-től 1966-ig, nyugdíjazásáig a kolozsvári Állami Magyar Színház művésze volt. Hallatlan empátiával különböző, sőt ellentétes jellemeket is érzékletesen és hitelesen tudott életre kelteni. Érdemes művész. 1968-ban, hatvanéves színészi jubileumán a SzAk gyémántdiplomájával tüntették ki. F.Sz. Éva (Madách I.: Az ember tragédiája); Gertrudis (Katona J.: Bánk bán); Alvingné (Ibsen: Kísértetek); Királyné (Sh.: Hamlet); Dudgeonné (Shaw: Az ördög cimborája); Grófné (Jókai M.: A fekete gyémántok).