# Téri Tibor

(Bp., 1914. szept. 25.– ): táncos, koreográfus. Szakmai tanulmányait az Országos Színészegyesület színiiskolájában kezdte. A Nemzeti Színházban részt vett a Milloss Aurél közreműködésével szervezett Magyar Balettstúdió munkájában és szerepelt Milloss táncbetéteiben. 1935-ben a Szentpál Olga vezette tánccsoporthoz csatlakozott, majd 1937-től a Trojanov Együttessel dolgozott. 1937-ben az Operában is fellépett, amelynek azután 1949-től 1952-ig tánckari tagja volt. 1948-ban a megalakuló Magyar Táncszövetség első főtitkára. 1956–1959 között a Miskolci Balettegyüttes vezetője. 1959-ben Pécsett megszervezte a Pécsi Balett előzményét és koreografált az egy. számára. A hatvanas évektől különböző színházaknál rendezőasszisztensként és ügyelőként dolgozott. F.K. Boleró (Ravel); Kádár Kata.