# Benedek Miklós

(Bp., 1946. szept. 28.– ): színész. 1969-ben, a SzAk elvégzése után a Nemzeti Színház szerződtette. 1983 óta a Katona József Színház tagja. Játékát kulturáltság, fegyelem, rendkívüli stílusérzék, fanyar humor, ironikus okosság jellemzi. Szerepeinek elmélyült, aprólékos kidolgozottsága sajátosan harmonizál személyiségével, külső megjelenésével. Műsorokat szerkeszt, rendez és tanít a főiskolán. A legendás Budapest Orfeum c. összeállítás szellemi atyja. Jászai Mari-díjas (1981), érdemes művész (1989). F.Sz. Ljovuska (Arbuzov: Az Arbat meséi), Idő (Sh.: Téli rege); Filozófiatanár (Molière: Az úrhatnám polgár); Lombardi doktor (Goldoni: Két úr szolgája); Ripafratta lovag (Goldoni: Mirandolina); Hyppolit (Nóti K.–Zágon I.–Eisemann M.: Hyppolit, a lakáj); Korzuhin (Bulgakov: Menekülés); Paolino (Pirandello: Az ember, az állat és az erény); Metellus (Füst M.: Catullus); Orsino (Sh.: Vízkereszt, vagy amit akartok). F.R. Valaki (Molnár F.), Galócza (Kušan).

BENEDEK MIKLÓS – Ripafratta lovag
(Goldoni: Miralndolina)