# Erzsébetvárosi Színház

(1934–1944): a volt Budapesti Színház épületében 1935 őszén nyílt meg. Az Erzsébetvárosi Színházat Erdélyi Mihály vezette. Az Aréna úti épületbe költözés előtt a társ. 1934-től az Imperiál mozi Dembinszky utcai helyiségében játszott. Az Erzsébetvárosi Színház a megszűnt Budai Színkör szerepét volt hivatva betölteni, operetteket mutatott be, igen nagy sikerrel. Erdélyi nemcsak ig.-ja, hanem a színház háziszerzője is volt, több operettjét játszották itt: Hazudik a muzsikaszó, Legyen úgy, mint régen volt, Fehérvári huszárok. Erdélyi operettjeiben és színházában többek között felléptek: Honthy Hanna, Jávor Pál, Somogyi Nusi, Kiss Manyi, ifj. Latabár Árpád, Latabár Kálmán, Gombaszögi Ella. 1945 nyarán a Szabad Színház társ.-a játszott az épületben.