# szerep

1. a színpadi mű alakja, a színész művészi feladata a színjátékban. A színjátékszöveg cselekményében, ill. a színjáték mesevázlatában (kanavászában) a szituációk során megjelenő jellem a színészi alakításban – a dikcióban és az akcióban – jut kifejezésre a színpadon; 2. szereppéldány, a színpadi mű szövegének a színész részére kiírt, szerepének replikáit, ill. a partnerek végszavait tartalmazó példánya.