# Losonczy Ariel

(Bp., 1940. nov. 4.– ): színésznő. Az egri Gárdonyi Géza Színházban kezdte a pályáját, majd a Déryné Színházban játszott. 1972–1973 között az Irodalmi Színpadon, ill. a József Attila Színházban lépett fel. 1973–75-ben a győri Kisfaludy Színházban játszott. 1975–1988 között a veszprémi Petőfi Színház tagja volt. 1988 óta az egri Gárdonyi Géza Színház művésznője. Karakterszerepeket alakít, sikerrel. F.Sz. Bözsi (Kertész Á.: Névnap); Piroska (Tamási Á.: Hullámzó vőlegény); Yvonne nénje (Gombrowicz: Yvonne, burgundi hercegnő); Suttogó asszony (Sütő A.: Anyám könnyű álmot ígér).