# Hidassy Elek; Brückler

(Jászberény, 1826. ápr. 3.– ? 1890 k.): színész, színigazgató. Működéséről keveset tudunk. 1844-ben Debrecenben lépett először színpadra. Az 1848-as szabadságharcban századosi rangot ért el. 1850-ben Kaczvinszky Jánoshoz szerződött első feleségével, Prielle Kornéliával. 1851-ben Miskolcon igazgatásba kezdett, de csődbe jutott. 1893-ban új feleségével, Balog Jozefával társulatot szervezett Szabadkán, de egy év múlva már ismét színész lett. Még többször próbálkozott igazgatással, így 1859-ben Győr-Sopronban, 1863-ban pedig Tatán. Utolsó színészi szerződése 1880-tól Bajáról érkezett. Közben különböző megyéknél vállalt adminisztratív állást. Rakodczay Pál szerint a 90-es évek elején halt meg. Mint ig., jól kézben tartotta társ.-ait. Hadaró beszéde miatt azonban nem voltak színészi sikerei. F.Sz. Szegfű Bandi (Gaál J.: A peleskei nótárius); Kados (Vahot I.: Huszárcsíny). – Ir. Bóna G.: Kossuth Lajos kapitányai (1988).