# Szilágyi Arabella; Spiegel Arabelle, Aranka

(Sárvár, 1861.–Bp., 1918. ápr. 27.): énekesnő (szoprán). Tanulmányait a SzAk-n végezte. 1880–81-ben már fellépett a Nemzeti Színházban. Bécsben Csillag Rózánál tanult. 1886-ban lett az Operaház tagja. Fellépése a Säckingeni trombitás (Nessler) női főszerepében a színház történetének egyik leghatalmasabb bukása volt. Valódi primadonnát Gustav Mahler nevelt belőle. A korabeli kritikák tanúsága szerint sikerrel énekelte Brünnhildét A walkür (Wagner) 1889-es mo.-i bemutatóján, Gustav Mahler vezényletével. Ő volt az első Santuzza (Mascagni: Parasztbecsület) az Operaház bemutatóján, amely három héttel a római ősbemutató után zajlott le, 1890. dec.-ben. Gustav Mahler távozását követően eltűnt a színházból. Nikisch Arthur 1894-ben ismét visszaszerződtette, mert az 1890-es években ő volt a drámai szerepek egyetlen lehetséges alakítója. 1898 után hangverseny-énekesként lépett fel. 1908-tól a Fodor zeneiskolában énektanítással foglalkozott. F.Sz. Brünhilde (Wagner: A walkür, Siegfried, Istenek alkonya); Ortrud (Wagner: Lohengrin); Sába királynője (Goldmark K.); Donna Anna (Mozart: Don Giovanni); Santuzza (Mascagni: Parasztbecsület); Piroska (Mihalovich Ö.: Toldi szerelme).

SZILÁGYI ARABELLA