# Drahota Andrea

(Veszprém, 1941. júl. 15.– ): színésznő. 1961-ig a Marx Károly Közgazdaságtudományi Egyetemen tanult. 1965-ben elvégezte a SzAk-t. Egy évadot a szolnoki Szigligeti Színházban játszott. 1966-tól 1991-ig a Thália Színház művésze volt. 1991 óta szabadfoglalkozású színésznő. Komoly hangvételű alakításaira a figurával való teljes azonosulás a jellemző. 1963-tól filmezik. 1972-ben Jászai Mari-díjat, 1986-ban érdemes művész kitüntetést kapott. F.Sz. Júlia (Sh.: Rómeó és Júlia); Tóth Flóra (Bródy S.: A tanítónő); Szitá (Jánosy I.–Kazimir K.: Ramajana); Gertrudis (Katona J.: Bánk bán); Margarita (Bulgakov–Elbert J.–Kazimir K.: A Mester és Margarita); Lina (Móricz Zs.: Rokonok); Ásvayné (Harsányi Zs.: A bolond Ásvayné); Veta (Chase: Barátom, Harvey); Asszony (Kányádi S.: Kétszemélyes tragédia). Előadóestjei: Levél a hitveshez (1978); Játék és valóság (1980, Kozák A.-sal).

DRAHOTA ANDREA – Gertrudis (Katona J.: Bánk bán)